Na temelju odredbe članka 87. Zakona o proračunu („Narodne novine”, broj 87/08, 136/12 i 15/15) i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18 i 11/18), Općinsko vijeće Općine Jelenje na 17. sjednici održanoj 17. rujna 2019.  donijelo je

ODLUKU

o kreditnom zaduživanju Općine Jelenje za projekt „Modernizacije javne rasvjete na području općine Jelenje
Članak 1,

Općina Jelenje kreditno se zadužuje za kapitalni projekt „Modernizacija javne rasvjete na području općine Jelenje“ u iznosu od 2.700.000,00 kuna (dvamilionasedamstotisuća kuna).

Članak 2.

Općina Jelenje kreditno će se zadužiti za realizaciju investicije iz članka 1. ove Odluke kod Hrvatske banke za obnovu i razvoj — izravno kreditiranje putem programa kreditiranja ESIF kredit za javnu rasvjetu,  sukladno Indikativnoj ponudi od 30.8.2019.  i to pod sljedećim uvjetima:

a) Iznos i valuta kredita: 2.700.000,00 kn (dvamilionasedamstotisuća kuna) 

b) Naziv projekta: „Modernizacija javne rasvjete na području općine Jelenje“
c) Rok i način korištenja sredstava: do 31.8.2020.
d) Rok i način otplate:  10 godina uključujući poček od 6 mjeseci u jednakim mjesečnim uzastopnim ratama
e) Kamatna stopa: 0,1 % godišnje fiksno

f) Jednokratna naknada: ne obračunava se
g) Naknada za rezervaciju: ne obračunava se
h) Prijevremena otplata kredita; sukladno programu kreditiranja
i) Instrument osiguranja: mjenice/zadužnice korisnika.
Članak 3.

Ovlašćuje se općinski načelnik Općine Jelenje da zaključi s kreditorom Ugovor o kreditu nakon dobivene suglasnosti Vlade Republike Hrvatske na kreditno zaduženje Općine Jelenje.

Članak 4.

Ova Odluka stupa na snagu osmog dana od dana objave u »Službenim novinama Općine Jelenje“.

Dražice, 10. rujna 2019.

